Tarybos reglamentas (EEB) Nr. 2743/72
1972 m. gruodžio 19 d.
iš dalies keičiantis Reglamentą (EEB) Nr. 2821/71 dėl Sutarties 85 straipsnio 3 dalies taikymo kai kurioms susitarimų, sprendimų ir suderintų veiksmų rūšims
EUROPOS BENDRIJŲ TARYBA,
atsižvelgdama į Sutartį dėl naujų valstybių narių stojimo į Europos ekonominę bendriją ir į Europos atominės energijos bendriją, pasirašytą 1972 m. sausio 22 d., ir ypač į jos priedo 153 straipsnį,
atsižvelgdama į Komisijos pasiūlymą,
kadangi 1971 m. gruodžio 20 d. Tarybos reglamentas (EEB) Nr. 2821/71 [1] dėl sutarties 85 straipsnio 3 dalies taikymo kai kurioms susitarimų, sprendimų ir suderintų veiksmų rūšims reikalauja dalinio pakeitimo, kad jis atitiktų Reglamente Nr. 19/65/EEB padarytus pakeitimus, kurie išdėstyti Stojimo akto I priede, taip, kad tos sutartys, kurios dėka įstojimo patenka į Europos ekonominės bendrijos steigimo sutarties 85 straipsnio taikymo sritį, galėtų padėti pasinaudoti pirmiau minėto straipsnio 1 dalyje nustatytų draudimų išimtimi,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2821/71 4 straipsnis iš dalies pakeičiamas taip:
1) 1 dalies pabaigoje įterpiama:
"Remiantis 1 straipsniu patvirtintas reglamentas gali nustatyti, kad sutarties 85 straipsnyje 1 dalyje nurodytas draudimas tame pačiame reglamente nustatytą laikotarpį nebus taikomas susitarimams ir suderintiems veiksmams, kurie buvo vykdomi iki įstojimo datos, įstojus patenka į 85 straipsnio taikymo sritį ir netenkina 85 straipsnio 3 dalyje nustatytų sąlygų.";
2) 2 dalis papildoma taip:
"1 dalis yra taikoma tiems susitarimams ir suderintiems veiksmams, kurie įstojus patenka į Sutarties 85 straipsnio 1 dalies taikymo sritį ir apie kuriuos, remiantis Reglamento Nr. 17 5 bei 25 straipsniais, turi būti pranešta iki 1973 m. liepos 1 d., tik tokiu atveju, jei buvo pranešta iki tos datos."
2 straipsnis
Šis reglamentas įsigalioja po įstojimo.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1972 m. gruodžio 19 d.